L 273/14
SL
Uradni list Evropske unije
21.10.2022
IZVEDBENA UREDBA KOMISIJE (EU) 2022/1992 z dne 20. oktobra 2022 o odobritvi Chrysanthemum cinerariaefolium, ekstrakta, pridobljenega iz odprtih in zrelih cvetov Tanacetum cinerariifolium z ogljikovodikovimi topili, kot aktivne snovi za uporabo v biocidnih proizvodih vrste proizvodov 19 v skladu z Uredbo (EU) št.
528/2012 Evropskega parlamenta in Sveta (Besedilo velja za EGP)
EVROPSKA KOMISIJA JE –
ob upoštevanju Pogodbe o delovanju Evropske unije,
ob upoštevanju Uredbe (EU) št.
528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti člena 89(1), tretji pododstavek, Uredbe,
ob upoštevanju naslednjega:
(1)
Delegirana uredba Komisije (EU) št.
1062/2014 (2) določa seznam obstoječih aktivnih snovi, ki jih je treba oceniti zaradi njihove morebitne odobritve za uporabo v biocidnih proizvodih.
Na seznamu je tudi Chrysanthemum cinerariaefolium, ekstrakt, pridobljen iz odprtih in zrelih cvetov Tanacetum cinerariifolium z ogljikovodikovimi topili.
(2)
Ta ekstrakt je bil ocenjen za uporabo v biocidnih proizvodih vrste proizvodov 19 (repelenti in atraktanti), kot je opredeljena v Prilogi V k Direktivi 98/8/ES Evropskega parlamenta in Sveta (3), ki ustreza vrsti proizvodov 19, kot je opredeljena v Prilogi V k Uredbi (EU) št.
528/2012.
(3)
Za državo članico poročevalko je bila imenovana Španija in njen ocenjevalni pristojni organ je 1. septembra 2010 Komisiji predložil poročilo o oceni s svojimi ugotovitvami.
Po predložitvi poročila o oceni so potekale razprave na tehničnih sestankih, ki jih je organizirala Komisija, po 1. septembru 2013 pa Evropska agencija za kemikalije (v nadaljnjem besedilu: Agencija).
(4)
Na podlagi člena 90(2) Uredbe (EU) št.
528/2012 je mogoče sklepati, da je treba snovi, katerih ocenjevanje v državah članicah se je zaključilo do 1. septembra 2013, oceniti v skladu z določbami Direktive 98/8/ES.
(5)
Mnenje Agencije o vlogah za odobritev aktivnih snovi v skladu s členom 75(1) Uredbe (EU) št.
528/2012 pripravi Odbor za biocidne proizvode.
Ta odbor je 3. decembra 2021 v skladu s členom 7(2) Delegirane uredbe (EU) št.
1062/2014 ob upoštevanju ugotovitev ocenjevalnega pristojnega organa sprejel mnenje Agencije (4).
(6)
Glede na navedeno mnenje je za biocidne proizvode vrste proizvodov 19, ki vsebujejo Chrysanthemum cinerariaefolium, ekstrakt, pridobljen iz odprtih in zrelih cvetov Tanacetum cinerariifolium z ogljikovodikovimi topili, mogoče pričakovati, da bodo izpolnjevali zahteve iz člena 5(1), točke (b), (c) in (d), Direktive 98/8/ES, če so izpolnjene zahteve v zvezi z njihovo uporabo.
(1) UL L 167, 27.6.2012, str. 1.
(2) Delegirana uredba Komisije (EU) št.
1062/2014 z dne 4. avgusta 2014 o delovnem programu za sistematično preverjanje vseh obstoječih aktivnih snovi, ki jih vsebujejo biocidni proizvodi, iz Uredbe (EU) št.
528/2012 Evropskega parlamenta in Sveta (UL L 294, 10.10.2014, str. 1).
(3) Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).
(4) Mnenje Odbora za biocidne proizvode o vlogi za odobritev aktivne snovi Chrysanthemum cinerariaefolium, ekstrakt, pridobljen iz odprtih in zrelih cvetov Tanacetum cinerariifolium z ogljikovodikovimi topili; vrsta proizvodov: 19; ECHA/BPC/314/2021, sprejeto dne 3. decembra 2021.